GUERRA-E-PATZ-I-WEB	Encara qu’es tropes èren mau aprovedides, trincades e redusides a un tèrç pes retardadi, herits, malauts e mòrts; autanplan s’es malauts e heridi auessen estat abandonadi ena auta arriba deth Danubi, damb ua carta de Kutuzov qu’en era eth cap rus apelaue as sentiments umanitaris der enemic, e per mès qu’es grani espitaus e es cases de Krems, transformades en lazarets, non podessen acuélher tanti heridi e malauts, a maugrat d’aquerò, era arturada en Krems e era victòria sus Mortier aueren era vertut de quilhar notablaments era morau dera tropa.